Benvinguda.
Ja hem repassat tots els detalls.
Si tens dubtes, fes-m'ho saber.
Anirem a poc a poc.
No cal.
D'acord. Es tracta d'una au-pair
que va desaparèixer fa dues nits de la seva família.
El marit, Rasmus Hoffmann, va trucar.
Potser el coneixes.
CEO i quarta generació de Hafnia Turbine.
Un peix gros. No semblava gaire preocupat que hagués desaparegut.
És un cas senzill. Cal registrar la desaparició i fer-ne un informe.
Ocupa't tu del cas, però mantingues-me informat.
- Sí, és clar. - Genial.
Molt bé.
EL CEO RASMUS HOFFMANN REP UN 24 % EXTRA I ARRIBA ALS 31 MILIONS DE DÒLARS DE SOU
SENSE HAFNIA TURBINE DINAMARCA PODRIA HAVER ENTRAT EN RECESSIÓ
EL BILIONARI DEL NORD DE SELÀNDIA NO PARLARÀ DE LA SEVA EMPRESA A RÚSSIA
Hola. Aicha Petersen, de la Policia del Nord de Selàndia.
Ha denunciat la desaparició de la seva au-pair.
Si us plau, descalci's.
Clar.
Vingui, anem a l'altra sala.
Que bonica que ets. Que bonica…
- Quan se'n va anar de casa? - No ho sé, però…
Vam tornar a les nou de la nit.
Vaig anar a buscar-la l'endemà a les set, perquè encara no s'havia aixecat.
Com havia estat la nit anterior?
Tranquil·la, bonica. Et fa por la policia?
- Com havia estat la nit anterior? - Normal.
Potser una mica trista.
- Sí. - Trista.
Sí, tant de bo hagués reparat en això.
Li he de preguntar si havien discutit i potser això la va fer marxar.
No, per a res.
N'està segura?
D'acord, doncs…
Rastrejarem el seu mòbil i avui publicarem per xarxes que ha desaparegut.
En necessito el nom complet.
El seu cognom és…
curt.
Comença per a.
És al passaport.
És aquesta, la Ruby?
Sí.
- He revisat l'historial de trucades. - Has trobat res?
L'última la va fer a les 16:54 el dia que va desaparèixer.
Al telèfon d'emergències.
Te n'envio la gravació.
Fet.
Policia del Nord de Selàndia.
Hola? És la policia?
Sí, és la policia. Què necessites?
Vull fer una denúncia…
Està en perill ara mateix?
Senyoreta, em pot dir el seu nom?
Tinc un problema gros.
Em pot dir el seu nom i on es troba?
No soc a casa meva.
No la puc ajudar si no em dona informació.
Ja és massa tard.
HOLA, KAT. ALGUNA NOVETAT?
…visible per al client.
Cecilie, ho tens?
Sí, perdó. Ha desaparegut l'au-pair dels veïns i estic una mica…
- Ah. - Vaja.
Tenir au-pair és una mica colonial, no?
No ho sé.
Jo en tinc, d'au-pair.
Vaja.
Això em fa ser colonial?
No…
I com funciona?
Forma part de la família, els nens l'adoren.
Ara soc molt millor mare que quan era a casa per cuidar el Viggo.
Només em sembla una mica antiquat.
Ja, però escolta.
Volem que les dones treballin,
però els homes no estan disposats a ajudar a casa i fer que tot rutlli…
- Doncs ho externalitzem. - Ja.
Com de sovint creus que el Mike s'ha de justificar a la feina?
- Caram, caram. D'acord. - Eh?
- Mai, suposo. - Exacte.
Té el mòbil apagat.
No es connecta a res.
La Katarina és molt cruel.
Diu que potser la Ruby treballa en un prostíbul.
Que estrany.
Espereu, noies.
Vaig veure la Darna parlant amb la Ruby a l'església.
Potser la Darna li ha ofert una altra feina.
Què en penseu?
Per cert.
Com vas tu d'amors? Sempre estàs feta un embolic.
Tinc coses més importants en què pensar ara mateix.
Si tens una vida amorosa de pena, no t'escudis en la Ruby.
- És veritat. - A vegades t'has de prioritzar tu.
- Això creieu? - Sí.
Pareu!
Anem-nos-en.
Encara no.
Vine.
La Katarina no em respon als missatges. No deixo de pensar en el test d'embaràs.
El Rasmus ha vingut a signar.
- Diu que han denunciat la desaparició. - Ja, i quina actitud té?
Amor, deixa-ho estar…
- El test podria ser de qualsevol. - Ja.
No pateixis, amor, apareixerà.
Adeu.
- Angel. - Sí?
Saps si la Ruby es veia amb algú aquí a Dinamarca?
- No, està promesa amb el Yuan. - Ho sé, per descomptat.
Però potser ha conegut algú.
A vegades passa.
No ho crec.
Angel, si no estiguessis bé aquí, m'ho diries, veritat?
És clar. I estic molt bé aquí.
D'acord.
Et puc ajudar en alguna cosa? Podem tornar a repassar el pla de negoci.
No has enviat…?
Al restaurant encara no. De moment, només a l'hotel i…
És important que també enviïs la sol·licitud al restaurant.
- Al… D'acord. - Si no, t'arrisques
que no et responguin a l'altra i et quedaries penjada.
- Per això és important. - Sí, bona idea.
I…
Cecilie, estàs bé?
Perdona.
Tranquil·la, no passa res.
- Què tens? - Estic sobrepassada.
No sé per què.
Què ha passat?
Quin és el problema?
Vaig passar una depressió molt gran
quan vaig tenir el Viggo.
- No sé si t'ho havia dit mai. - No.
És que, a vegades, no…
sé com connectar amb ell.
- A quina hora t'aixeques? - M'aixeco a dos quarts de set.
N'estàs segur? Dorms molt més.
Molt bé, i…
A quina hora prens l'esmorzar?
- A les 7:20. - D'acord.
Com es diu això en filipí?
13 DE JUNY DE 2024
ALTERCAT DOMÈSTIC, RESIDÈNCIA HOFFMANN
…si has de manipular mecanismes grans t'has de plantejar altres permisos.
Endavant.
Està adormida.
Gràcies.
El Viggo vol que li diguis bona nit abans d'adormir-se.
Sí, i tant.
FERDINAND: NOIS, MIREU AIXÒ…
ELS NOIS RICS
Para!
Deixa de fer això. Ves-te'n!
Para!
WOLFGANG: AIXÍ N'APRENDRÀ!
FERDINAND: MOLT!
Una, dues, tres i amunt!
Va fugir de nit.
No es va endur el passaport ni diners, però havia trucat a emergències.
No té sentit.
A més, ningú amb menys de 70 anys apaga el mòbil ni surt de casa sense.
A menys que no vulguis que et trobin.
D'acord. He investigat la família.
Tenim una denúncia.
Un altercat domèstic denunciat al juny per una veïna.
Parlaré amb ella.
Què vol dir això?
Xoca-la.
Ah.
Em dic Aicha Petersen. Soc de la Policia del Nord de Selàndia.
És la Cecilie Winther-Jensen?
Sí.
Va denunciar un altercat domèstic el 19 de juny passat?
Disculpi, com?
Hi puc passar?
Sí, i tant.
Va trucar a la policia el 19 de juny per un altercat domèstic a Sundbyvænget 8.
- A cal Rasmus i la Katarina? - Sí, els Hoffmann.
Jo no hi vaig trucar.
La trucada es va fer des del seu mòbil, el 81 92 06 09.
Aquest número no és el meu.
Doncs està al seu nom.
- Deu ser el de l'Angel. L'au-pair. - D'acord.
Està al pla familiar. Li puc preguntar amb què està relacionat?
M'agradaria parlar amb l'Angel si pot ser.
- Sí, és clar. L'aviso. - Gràcies.
Va contactar amb la policia el 19 de juny?
Sí.
Per què?
La Ruby em va escriure dient
que la Katarina i el Rasmus s'estaven matant.
És a dir, que li va demanar que hi truqués?
No, però no sabia què fer.
Per què no ens ho vas dir?
No volia perjudicar la Ruby.
És la seva primera vegada a l'estranger i després d'allò
em va dir que només els sentia discutir des del soterrani.
L'última trucada abans de desaparèixer va ser a emergències a les 16:54.
Aquella nit va sopar amb nosaltres.
D'acord.
A quina hora se'n va anar?
Sobre les vuit.
I com va estar durant el sopar?
Estava com melancòlica.
Li vaig preguntar si l'endemà vindria a classes de danès.
- I ho va confirmar? - Sí.
No en sé res més.
A mi em va demanar ajuda aquella nit.
Em va demanar que l'ajudés si no podia seguir vivint amb el Rasmus i la Katarina.
Per què no havia de poder?
Li vaig dir que en parlés amb la Katarina, però sembla que no ho va fer.
- I no va especificar per què era? - No.
D'acord.
Sap amb qui passava el temps la Ruby durant l'estiu?
Amb una amiga nostra.
- Ja. - La Kim Flores.
No en sap res. Ja li ho he preguntat.
M'agradaria parlar-hi igualment.
Sovint, un detall que sembla insignificant pot ser crucial.
D'acord.
Si recorden alguna altra cosa que hauria de saber…
TEST D'EMBARÀS
…truquin-me, d'acord?
- Sí. - Molt bé.
POLICIA - INSPECTORA
Qualsevol cosa.
Sí, és clar.
Si us plau, no diguis a la Katarina que hi vaig trucar.
No, és clar que no, Angel.
HA VINGUT LA POLICIA. QUÈ PASSA, KAT??
Va.
QUÈ ET SEMBLA UN BON DINAR JUNTES?
KATARINA: ENTRE SETMANA? QUAN VULGUIS, TIA!
Que bé que m'hagis proposat quedar.
- Necessitava sortir. - I jo.
Aquest matí ha vingut a casa la policia.
A casa teva? Per què?
Han preguntat per un altercat a casa teva abans de l'estiu.
A què es referien?
Tia…
Imbècil de merda.
- El Rasmus? - Qui hi ha anat, la moreneta?
Qui t'ha dit això?
De veritat es pensa que és culpa nostra?
No pot anar airejant coses privades perquè la nostra au-pair ha pirat.
- La podem demandar per injúries. - Per injúries, Kat?
Sí, o per difamació. No m'ho puc creure.
Em sento ultratjada.
Ei, tia, vine…
Què passa?
No ho sé.
T'ha fet res el Rasmus?
Eh?
No, no m'ha fet res.
- N'estàs segura? - Sí.
Para, tia.
Ens coneixes.
Va ser una discussió estúpida…
Discutim, follem i tot torna a anar bé.
- Si no, m'ho diries, no? - Para.
No pateixis.
És la merda de spa aquell el que té cabrejat el Rasmus.
No vol invertir en importar mobiliari i està…
Em culpabilitza per perdre tots aquells diners.
El viatge a París hi va ajudar. Els homes són fàcils en aquest sentit.
He vingut a veure el seu marit. És a casa?
Ràpid. Tenim un sopar de negocis.
No puc amb això.
Hola. Aicha Petersen, de la Policia del Nord de Selàndia.
- Hoffmann. - Tinc unes preguntes de seguiment.
De seguiment? Això és persecució, pur assetjament.
Han sigut uns dies estressants.
Però té raó. Per què ha vingut?
Perquè la meva dona i jo vam tenir una discussió pujada de to?
Què fa que estem junts? Quinze anys?
Sí, i ara tot el veïnat n'està al corrent.
Exacte. Bé… Què vol saber?
La Ruby rebia amenaces o violència a casa?
- Prou ja! - I per això va marxar?
Si us plau, amor, l'agent només fa la seva feina.
- És clar, la seva feina. - Com veu, som una família normal.
Ja… Quan la va veure l'última vegada?
La vaig veure molt ràpidament aquell matí abans d'anar al despatx.
A la nit, vaig tenir un sopar de negocis. Ho poden corroborar els dotze comensals.
Vaig tornar sobre la una i vaig intentar practicar sexe amb la dona sense èxit,
ja que estava massa ebri.
Li diré una cosa, apunti-la.
Aquestes noies venen de l'altra punta del món per una cosa,
fer diners i potser trobar marit.
És l'únic que els importa.
Què deia la Ruby quan volia tenir temps lliure? "He d'anar a missa."
Ningú va tant a missa,
i molt menys vestida així.
No m'estranyaria que es prostituís.
¿Per què no investiga com aquestes noies fan diners fàcils
en comptes d'assetjar el meu marit, eh?
Sí, amor…
- Sé que només fa la seva feina. - Pur assetjament.
Sí.
ESDEVENIMENTS D'ALTA SOCIETAT
Recorda que és bo fer descansos, igual que dormir.
T'espera algú a casa?
¿Una parella, un gos,
el pare, la mare, una germana, un germà, un peix?
No.
Busca-te'n un. Tots necessitem algú.
KIM FLORES ADREÇA I.P. REFFENSVEJ 8, 2900 HELLERUP
No puc aconseguir els diners tan ràpid.
Aquí em paguen mes a mes.
No li puc demanar això a la Cecilie.
No vull que sàpiga per a què són els diners.
D'acord.
Els aconseguiré.
MIKE: SOC A FORA AMB EL XÒFER. QUÈ ET QUEDA, GUAPA?
JA VINC…
Com va, Oscar? Preparat per a una nit de pel·lis?
La Ruby és una puta segons ma mare.
Què has dit?
Se n'ha anat perquè es guanya més fent de puta que d'au-pair.
Oscar! No diguis més aquesta paraula!
D'acord.
Cecilie?
Seria possible que m'avancessis la paga de dos mesos?
Per què?
No t'ho demanaria si no fos important.
Està relacionat amb la Ruby?
VENS?
No, per a res.
Angel, no em sento còmoda avançant-te aquests diners, d'acord?
Ho entenc, però…
Ara no, el Mike m'espera al cotxe. D'acord?
Nois, me'n vaig!
- Adeu. - Divertiu-vos!
L'Oscar diu que la Katarina es pensa que la Ruby és prostituta
i que per això ha marxat.
D'on surt tot això així, de sobte?
Que és prostituta?
Segur que algunes ho són, però la Ruby?
Hauria d'haver dit a la policia allò del test d'embaràs.
- No, ni de bon tros. - Sí, demà els truco.
Miss Marple, no ho facis.
Para. Deixa treballar la policia.
No facis de veïna sonada i manifassera.
Potser aquesta és l'última nit d'estiu.
Vull emborratxar-te i seduir-te.
Així que…
Aquesta nit és teva, amor.
Doncs val més que et comportis.
Que la puc ajudar?
- No, gràcies. - Aquest carrer és privat.
M'he queixat moltes vegades ja, però mai venen.
- Són veïns? - Sí.
Sempre fa festes escandaloses.
Sap si hi viu una noia?
Es diu Kim Flores?
Hi viu una noia asiàtica. Ell diu que és la seva au-pair.
D'acord.
Ha vist aquesta noia a les festes?
Sí, és aquí dins.
D'acord. Gràcies.
- Hola. - Hola.
Soc l'Aicha Petersen, de la Policia del Nord de Selàndia.
Que hi ha la Ruby Tan?
No.
- Vostè també és au-pair? - Sí.
Puc parlar amb la seva família?
El Saad està en un viatge de feina, i està divorciat.
És tot?
Ruby?
Eh, però què fa?
Eh, surti d'aquí!
Ruby?
Aturi's. És casa meva!
- Surti ara mateix! - Eh!
No pot entrar així!
Kim, qui és aquesta? Què passa?
Agent, això és casa meva i la Ruby no és aquí!
La policia!
- Facin-se enrere. - Però què passa aquí?
Calmin-se. No passa res.
Facin-se enrere.
Digui'ns què passa?
Senyoretes, treguin els permisos de residència!
Tranquil. Faci's enrere!
- Això és una festa privada! - Tranquils, d'acord?
Tranquils!
Envieu reforços a I.P. Reffensvej 8.
Tia.
Bé…
Mike.
És hora dels agraïments.
Quan t'encarregues d'una empresa i ets la quarta generació,
tens tots els familiars morts bufant-te coses a l'orella.
Mon pare segurament m'hauria girat la cara
si li hagués suggerit buscar un inversor estranger.
Però, per sort, ha passat el temps i mon pare ja no està entre nosaltres,
així que he pres una decisió adulta i sento que és el que havia de fer.
No ho podria haver fet sense tu
i sense el teu gran equip.
- Gràcies a tots. - De res.
Amb fermesa, has negociat l'acord perquè jo pugui dormir a les nits.
T'ho agraeixo molt. No ets només el meu advocat.
També ets el meu amic.
Gràcies.
- I tu el meu. - N'estàs segur?
Qui li cobra a un amic onze milions de corones en honoraris?
Hauria de llogar un advocat que controli els meus advocats.
Salut. De veritat.
- Salut. - Salut.
- Gràcies per aquest sopar meravellós. - A tu.
- Salut. - Salut, i enhorabona.
Què és això?
És del meu aniversari.
No em fa falta.
No, Viggo, amor.
Als pares no els semblaria bé.
No cal que els ho diguem.
Però promet-me que no te n'aniràs.
Viggo…
- Els prohibeixen les pantalles. - Vaja.
I tampoc se'ls permet saber l'hora.
Un segon.
Perden la noció del temps, els passa ràpid el dia i ell, content.
Majse, bonica. T'importa si parlo un segon amb la Cecilie? Gràcies.
Escolta, tens un marit meravellós, intel·ligent…
Té raó quan diu que no hauries de dir res a la policia sobre el test d'embaràs.
Cecilie, escolta'm…
Soc conscient que no sempre t'he fet el pes.
Però de petit vaig aprendre que hem de fer pinya.
Venim del mateix món, Cecilie.
Som lleials entre nosaltres.
Però aquell test d'embaràs…
- No té res a veure amb tu, no? - Per descomptat que no.
En aquest cas, no t'ha d'importar que ajudi la policia.
Va, Cecilie, és clar que m'importa.
La Ruby vivia a casa nostra.
La policia s'ha interessat en què fem la Kat i jo al llit.
Si no guardes silenci,
se n'assabentaran els mitjans, s'engegarà la maquinària
i hi haurà una caça de bruixes contra els rics
que no beneficiarà a ningú.
Veritat?
Amor?
Sí?
Llest per tornar a casa?
Bé, Christian, crec que és hora d'anar cap a casa.
- Gràcies per la vetllada. - Meravellosa.
Gràcies per la vetllada.
Adeu, guapa. Ja ens veurem!
Subtítols: Tòfol Cabeza Cáceres